རྒྱས་དང་།བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་བདེ་བ་ཅན་ན་བཞུགས་སོ།།དེ་ནས་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག།བཅོམ་ལྡན་འདས་ག་ལ་བ་དེར་སོང་སྟེ་ཕྱིན་ནས།བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ།ལན་གསུམ་བསྐོར་བ་བྱས་ནས་ཕྱོགས་གཅིག་ཏུ་འདུག་གོ།དེ་ནས་བཅོམ་ལྡན་འདས་ཀྱིས་དཔལ་ཆེན་མོ་ལ་གཟིགས་ནས།འཕགས་པ་སྤྱན་རས་གཟགས་དབང་ཕྱུག་ལ་འདི་སྐད་ཅེས་བཀའ་བསྩལ་ཏོ།།དགེ་སློང་ངམ།དགེ་སློང་མ་འམ།དགེ་བསྙེན་ནམ།དགེ་བསྙེན་མ་གང་ཡང་རུང་བས་དཔལ་ཆེན་མོའི་མིང་བཅུ་གཉིས་པོ་ཤེས་པ་དང་།འཆང་བ་དང་།ཀློག་པ་དང་།འབྲི་བ་དང་།འདྲིར་འཇུག་པ་དེ་ནི་དབུལ་བ་བོར་ཏེ་ཕྱུག་པོར་འགྱུར་རོ།།དེ་ནས་འཁོར་འདུས་པ་ཐམས་ཅད་ཀྱིས་དེ་ལྟར་གྱུར་ཅིག་ཅེས་ཀུན་ནས་གསོལ་ཏོ།།དེ་ནས་བཅོམ་ལྡན་འདས་ཀྱིས་དཔལ་ཆེན་མོའི་མཚན་བཅུ་གཉིས་པོ་བཀའ་སྩལ་པ།དཔལ་ལྡན་མ།དཔལ་དཀྲིས་མ།པདྨའི་འཕྲེང་བ་ཅན།ནོར་གྱི་བདག་མོ།དཀར་མོ།གྲགས་པ་ཆེན་མོ།པདྨའི་སྤྱན།བྱེད་པ་མོ།འོད་ཆེན་མོ།ཟས་སྦྱིན་མ།རིན་པོ་ཆེ་རབ་སྦྱིན་མོ།དཔལ་ཆེན་མོ།།སྱད་ཡ་ཐེ་ད་ན།ཛི་ནི་གྲི་ནི།སརྦ་ཨརྠ་ས་དྷ་ནི།